Boereblogs | Landbou
Skep, of skryf jou eie Boereblog hier, of lees wat ander bloggers op die hart het.
| Nog blogs deur hierdie skrywer
Die goeie klimaat en grond, is besig om die, eens tradisionele beesweidingstreek, te verander in "n landbougebied.
Die laaste Sondag van Julie, hou die gemeenskap van die dorp, Naranjal, in die ooste van Paraguay, die fees van die ribbes.
Maandag 31 Julie 2017
Die lewe is soos 'n Avoboom…
Vandag krap ek weer in die argiewe rond en kom toe af op hierdie storie wat ek destyds in 2012 geskryf het! Dit was lank gelede en daar het soveel goeters intussen gebeur, soveel water onder deur die brug geloop. Die lewe het sy klappe uitgedeel en ek het ontvang. Vandag mis ek my pagoed so baie, want ek gaan vanaand vir my 'n avodip maak van die avos van die einste boom wat ek 'n paar jaar gelede wou uitkap, en pagoed het gekeer! Dan gaan ek 'n Robin Williams movie kyk net om bietjie te lag en te vergeet van die hartseer en gemis. Robin het gesê dat die ongelukkigste mense altyd die hardste probeer om mense happy te maak, want hulle weet hoe dit voel om absoluut useless te voel en hulle wil nie hê dat enigiemand so moet voel nie! Die sadste van alles is dat my pa nooit die voorreg gehad het om te proe hoe die boom, wat hy wou beskerm, se avos proe nie. Hoe graag sou ek nie net een avo saam met my pagoed wou deel nie! Vandag kan ek vir my pa sê, daardie boom sal NOOIT uitgekap word nie, dit dra nie baie vrugte nie, miskien so 10 tot 15 per seisoen, maar dit is die lekkerste avos wat ek nog ooit geproe het, en die tikkoppies kom steel nie jou avos nie, want hulle ken nie daai besigheid nie – hulle laaik lamoene!! Daar is soveel ander goed wat ek graag vir my pagoed sou wou vertel, van die liefde in my lewe, dat ek uiteindelik weer happy is, maar dis die lewe, jou tyd is jou tyd! Moenie blomme op my graf kom sit nie, gee vir my blomme terwyl ek nog by jou is! Hier volg 2012 se storie!
'n Sondag-braai, 'n klompie vriende, die heerlike geur van 'n vleisie op die kole, en niemand vroetel met 'n selfoon nie. Haas ondenkbaar!